Los participantes nel Campeonatu d’Echaores indignaos ante la imaxen de la sidre en FITUR
#000001
Son los meyores d’Asturies, que ye lo mesmo que decir los meyores del mundu, echando sidre, y nun comprenden porqué nun se-yos llamó a ellos pa representar la sidre asturiana na Feria de Turismu
#000002
La 42o edición de la Feria Internacional de Turismo (Fitur), que se cellebra n’Ifema Madrid fasta el prósimu 23 de xineru acoyó na so primer xornada una mesa reonda sobre la cultura sidrera asturiana y la so candidatura ante la UNESCO pa la so inclusión na Llista Representativa del Padremoñu Mundial Inmaterial.
#000003
La imaxen dada xeneró la indignación de los participantes del Campeonatu d’Echaores, que nun comprenden porqué nun se llamó pa la ocasión a un d’ellos, remembrando que va años yeren los primeros clasificaos nos Campeonatos los encargaos de representar la sidre n’actos oficiales. La forma d’echalo ye la principal diferencia ente la sidre d’Asturies y la de el resto del mundu, aporfien, y si se quier mostrar porqué merez el títulu de Padremuñu Universal de la Humanidá nun pue permitise dar esa imaxen, declaren. Poro, aniciaron una campaña en redes denunciando el casu y pidiendo que se ponga en valor el llabor de los echaores “grandes profesionales qu’ensalcen la nuesa bebida de referencia y abanderen la cultura sidrera y el turismu, prestosos, atentos y guíes turísticos poles sos esplicaciones”.
#000006
Nun volverá disparar na Descarga fasta que nun lo puean facer les cangueses
#000014
Empreses y profesionales pol Asturianu
#000016